ஆரம்பத்தில் இருந்தே பாகிஸ்தான், முஸ்லிம்கள் அல்லாதோருக்கு ஏற்ற இடமாக இருக்கவில்லை. பிரிவினையின்போது உயிர் பிழைத்த சீக்கியர்கள் அனைவருமே இந்தியாவுக்கு இடம்பெயர்ந்தனர். எல்லைப் பகுதியில் இருந்தவர்கள் காஷ்மீர் வழியாகவே இந்தியாவுக்குச் சென்றனர் அல்லது காஷ்மீரிலேயே தங்கிவிட்டனர். பாகிஸ்தானில் இருந்த இந்துக்களில் பெரும்பான்மையோரும் இந்தியாவுக்கு வந்துவிட்டிருந்தனர். ஒரு காலத்தில் பல சமூகங்கள் இணைந்து வாழ்ந்த மேற்கு பஞ்சாப், இப்போது ஒற்றைத்தன்மை கொண்டதாக ஆகியிருந்தது. இந்துக்கள் சொற்ப அளவிலேயே இருந்தனர். சீக்கியர்கள் இல்லவே இல்லை. லாஹூர் போன்ற பகுதிகளில் இருந்த கோவில்களிலும் குருத்வாராக்களிலும் பிரார்த்தனை செய்ய யாருமே இல்லை. அதேபோல் இந்திய பஞ்சாபில் இருந்த பெரும்பாலான முஸ்லிம்களும் பாகிஸ்தானுக்கு இடம்பெயர்ந்துவிட்டனர். எஞ்சிய மக்கள்தொகையில் 1% பேரே முஸ்லிம்கள்.